

**ΕΛΛΗΝΙΚΗ ΔΗΜΟΚΡΑΤΙΑ**
**ΔΗΜΟΣ ΦΥΛΗΣ**

**Άνω Λιόσια 23-10-2020**

 **Αριθ. Πρωτ.: 29281**

**ΑΝΑΚΟΙΝΩΣΗ**

Ο Δήμος Φυλής, με βάση την υπ’ αριθ. 301/2020 Απόφαση της Οικονομικής Επιτροπής, πρόκειται να προχωρήσει στην πρόσληψη είκοσι (23) ατόμων για δίμηνη εργασία (Σύμβαση Εργασίας Ιδιωτικού Δικαίου Ορισμένου Χρόνου), για τις ανάγκες των Υπηρεσιών Καθαριότητας & Κοιμητηρίου και των Υπηρεσιών Κοινωνικής Προστασίας Παιδείας και Πολιτισμού στις παρακάτω ειδικότητες :

|  |  |  |  |
| --- | --- | --- | --- |
| **Α/Α** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** | **ΧΡΟΝΙΚΗ ΔΙΑΡΚΕΙΑ** |
| 1. | ΔΕ ΝΟΣΗΛΕΥΤΩΝ | 1 | Δύο ( 2 ) μήνες από την υπογραφή της σύμβασης. |
| 2. | ΔΕ ΟΔΗΓΩΝ με άδεια άδεια Γ΄ κατηγορίας και εμπειρία τριών ( 3 ) ετών. | 2 | Δύο ( 2 ) μήνες από την υπογραφή της σύμβασης. |
| 3. | ΔΕ ΟΔΗΓΩΝ με άδεια Β΄ κατηγορίας | 1 | Δύο ( 2 ) μήνες από την υπογραφή της σύμβασης. |
| 4 | ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ/ΑΡΠΑΓΗ | 2 | Δύο ( 2 ) μήνες από την υπογραφή της σύμβασης. |
| 5. | ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ /BOBCAT | 1 | Δύο ( 2 ) μήνες από την υπογραφή της σύμβασης. |
| 6. | ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ /JCB | 2 | Δύο ( 2 ) μήνες από την υπογραφή της σύμβασης. |
| 7. | ΥΕ ΕΡΓΑΤΩΝ ΚΑΘΑΡΙΟΤΗΤΑΣ (Συνοδών Απορριμματοφόρων) | 9 | Δύο ( 2 ) μήνες από την υπογραφή της σύμβασης. |
| 8. | ΥΕ ΕΡΓΑΤΩΝ ΚΟΙΜΗΤΗΡΙΟΥ (ταφέων-εκταφέων) | 4 | Δύο ( 2 ) μήνες από την υπογραφή της σύμβασης. |
| 9. | ΥΕ ΟΙΚΟΓΕΝΕΙΑΚΩΝ ΒΟΗΘΩΝ | 1 | Δύο ( 2 ) μήνες από την υπογραφή της σύμβασης |

Οι αιτήσεις των υποψηφίων θα κατατίθενται στο Πρωτόκολλο του Δήμου Φυλής, από την **Δευτέρα 26/10/2020 μέχρι και την Πέμπτη 29/10/2020**, μαζί με τα ακόλουθα δικαιολογητικά:

**ΤΙΤΛΟΙ ΣΠΟΥΔΩΝ**

**1. Για την ειδικότητα ΔΕ ΝΟΣΗΛΕΥΤΩΝ**:

α) Πτυχίο ή δίπλωμα ή απολυτήριος τίτλος ειδικοτήτων Βοηθού Νοσηλευτικής ή αντίστοιχο πτυχίο ή δίπλωμα ή απολυτήριος τίτλος των παρακάτω σχολικών μονάδων: ΙΕΚ ή Επαγγελματικού Λυκείου ή Τεχνικού Επαγγελματικού Εκπαιδευτηρίου Α΄ ή Β΄ κύκλου σπουδών ή Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Σχολής Επαγγελματικής Κατάρτισης ή Επαγγελματικής Σχολής ή Τεχνικής Επαγγελματικής Σχολής δευτεροβάθμιας εκπαίδευσης ή σχολής μαθητείας του ΟΑΕΔ του Ν. 1346/1983 ή Ν. 3475/2006 ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας

β) Άδεια άσκησης επαγγέλματος βοηθού νοσηλευτή ή βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του επαγγέλματος βοηθού νοσηλευτή.

**2.** **Για την ειδικότητα ΔΕ ΟΔΗΓΩΝ με άδεια Γ κατηγορίας:**

α) Απολυτήριος τίτλος δευτεροβάθμιας εκπαίδευσης.

β) Επαγγελματική Άδεια Οδηγού Γ΄ Κατηγορίας.

γ) Βεβαίωση τριετούς (τουλάχιστον) προϋπηρεσίας ως οδηγός.

**3**. **Για την ειδικότητα ΔΕ ΟΔΗΓΩΝ με άδεια Β κατηγορίας**:

α) Απολυτήριος τίτλος δευτεροβάθμιας εκπαίδευσης.

β) Άδεια οδηγού Β΄ κατηγορίας.

**4. Για την ειδικότητα ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ**

α) Απολυτήριος τίτλος δευτεροβάθμιας εκπαίδευσης

β) άδεια χειρισμού του αντίστοιχου μηχανήματος έργου.

**•Για τους υποψηφίους της κατηγορίας ΥΕ δεν απαιτείται τίτλος σπουδών**.

 **ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

•Πιστοποιητικό γέννησης

•Πιστοποιητικό Οικογενειακής Κατάστασης

•Φωτοτυπία δύο όψεων της Αστυνομικής Ταυτότητας

•Υπεύθυνη Δήλωση ότι ο αιτών δεν έχει εργαστεί τους τελευταίους 12 μήνες στο Δήμο Φυλής (**εξαιρούνται οι Χειριστές Μηχανημάτων Έργων**).

•Υπεύθυνη Δήλωση ότι πληρούνται τα γενικά προσόντα πρόσληψης στο Δήμο Φυλής

•Εκκαθαριστικό Φορολογικής Δήλωσης

•Βεβαίωση Απόδοσης ΑΜΚΑ

•Φωτοτυπία ΙΒΑΝ τραπεζικού λογαριασμού

•Φωτοτυπία Βιβλιαρίου Υγείας ή άλλου παραστατικού από το οποίο να προκύπτει ο Αριθμός Μητρώου Ασφαλισμένου (ΑΜΑ)

Ο χρόνος έναρξης του διμήνου για όσους επιλεγούν, θα αρχίσει από την υπογραφή της σχετικής σύμβασης εργασίας.

Υποδείγματα Αιτήσεων και Υπευθύνων Δηλώσεων θα διατίθενται στους ενδιαφερομένους από το Πρωτόκολλο του Δήμου Φυλής.

**Ο ΔΗΜΑΡΧΟΣ**

 **ΧΡΗΣΤΟΣ ΣΠ. ΠΑΠΠΟΥΣ**